**Návrh**

**Nariadenie vlády**

**Slovenskej republiky**

**z ........2014,**

**ktorým sa mení a dopĺňa nariadenie vlády Slovenskej republiky č. 755/2004 Z. z., ktorým sa ustanovuje výška neregulovaných platieb, výška poplatkov a podrobnosti súvisiace so spoplatňovaním užívania vôd v znení nariadenia vlády Slovenskej republiky č. 367/2008 Z. z.**

Vláda Slovenskej republiky podľa § 81 ods. 1 písm. e) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. ..../2013 Z. z. (ďalej len "zákon") nariaďuje:

Čl. I

Nariadenie vlády Slovenskej republiky č. 755/2004 Z. z., ktorým sa ustanovuje výška neregulovaných platieb, výška poplatkov a podrobnosti súvisiace so spoplatňovaním užívania vôd v znení nariadenia vlády Slovenskej republiky č. 367/2008 Z. z. sa mení a dopĺňa takto:

1. V § 6 ods. 2 sa za písmeno c) vkladajú nové písmená d) až f), ktoré znejú:

„ d) odbery na zavlažovanie poľnohospodárskej pôdy 0,0100 eur/ m3“,

e) odbery podzemnej vody určenej na prepravu alebo prevod vody 0,400 eur/ m3 ,

f) odbery prírodnej liečivej vody a prírodnej minerálnej vody 200 eur/m,3 “.

Doterajšie písmeno d) sa označuje ako písmeno g).

2. Nadpis nad § 6 sa vypúšťa.

3. V § 9 odsek 1 znie:

„(1) Poplatky za vypúšťanie odpadových vôd alebo osobitných vôd do povrchových vôd alebo do podzemných vôd a poplatky za vypúšťanie geotermálnych vôd do povrchových vôd platí ten, kto vypúšťa odpadové vody alebo osobitné vody nad množstvo uvedené podľa § 79 ods. 4 zákona do povrchových vôd alebo do podzemných vôd a prekročí v príslušnom ukazovateli znečistenia koncentračné limity alebo bilančné limity (ďalej len „znečisťovateľ“) uvedené v prílohe č. 2 a ten, kto vypúšťa geotermálne vody nad množstvo uvedené podľa § 79 ods. 4 zákona do povrchových vôd.“.

4. Slová „vypúšťané odpadové vody do povrchových vôd“ vo všetkých tvaroch sa v celom texte nariadenia vlády nahrádzajú slovami „vypúšťané odpadové vody, osobitné vody do povrchových vôd a do podzemných vôd a vypúšťané geotermálne vody do povrchových vôd“ v príslušnom tvare.

5. Slová „odpadové vody“ vo všetkých tvaroch sa v celom texte nariadenia vlády nahrádzajú slovami „ odpadové vody, osobitné vody a geotermálne vody“ v príslušnom tvare.

6. V prílohe č. 3 druhý bod znie:

„2. Vzorky vypúšťaných odpadových vôd, osobitných vôd a geotermálnych vôd sa neodoberajú v čase, keď je kvalita vypúšťaných vôd ovplyvnená nepredvídateľnými okolnosťami, napríklad prívalovými dažďami, topením snehu.“.

Čl. II

Toto nariadenie vlády nadobúda účinnosť 1. januára 2015.